7 Julai

7 Julai merupakan hari ke-188 (hari ke-189 dalam tahun lompat) dalam takwim Gregorius. Tinggal 177 hari sebelum memasuki tahun selepasnya.

Hari ini juga merupakan :
 Hari Kemerdekaan di Kepulauan Solomon (1978)
 Tanabata di Jepun
 Malam Kupala di Rusia dan Ukraine
 Perlumbaan Lembu di Pamplona, Navarre, Sepanyol.

Peristiwa 

 1456 - Jeanne d'Arc dibebaskan daripada tuduhan bidaah yang menyeleweng, 25 tahun selepas kematiannya.
 1846 - Perang Amerika Syarikat-Mexico: Angkatan A.S. pimpinan Laksamana Pertama John D. Sloat menduduki Monterey dan Yerba Buena, memulakan pengilhakan California.
 1892 – Pergerakan rahsia Katipunan ditubuhkan di Manila, Filipina.
 1898 - Akta Kongres Amerika Syarikat yang mengilhak Republik Hawaii (gambar peta), Ketetapan Newlands dimeterai presiden.
 1937 - Peristiwa Jambatan Marco Polo di Beijing menandakan permulaan Perang China-Jepun Kedua.
 1946 - Howard Hughes hampir maut ketika XF-11, prototaip pesawat pengintipnya, jatuh terhempas di kawasan Bukit Beverly, California.
 1959 – Planet Zuhrah menghijabkan bintang Regulus, kedudukan Zuhrah di langit ini kemudiannya digunakan untuk menentukan diameter serta komposisi atmosfera planet tersebut.
 1978 – Kepulauan Solomon merdeka daripada United Kingdom.
 1985 - Pemain tenis Boris Becker menewaskan Kevin Curren untuk menjadi pemain bukan pilihan pertama dan pemain paling muda memenangi kejuaraan individu di Wimbledon.
 2005 - Empat pengebom berani mati membunuh 52 orang dalam satu siri empat letupan terhadap sistem pengangkutan awam London.
 2008 - Pemimpin G8 bertemu di Jepun manakala pemimpin D-8 bertemu di Malaysia.
 2010 - Bekas diktator Panama Manuel Noriega dihukum tujuh tahun penjara kerana melabur wang haram di Perancis.
 2012 - Lebih 160 orang maut dalam banjir kilat di Jajahan Krasnodar, Rusia.

Kelahiran 
 1907 - Nik Ahmad Kamil bin Nik Mahmud, Menteri Besar Kelantan ke-11
 1995 - Naomi Pratiwi, penyanyi R&B/soul, penari dan aktris Indonesia-Australia.
 2003 - Veve Zulfikar, penyanyi Indonesia.

Kematian 
 1882 - Mikhail Skobelev, seorang jeneral Empayar Rusia
 1965 - Moshe Sharett, Perdana Menteri Israel ke-2
 1971 - Ub Iwerks, seorang kartunis dan juruanimasi A.S.
 2008 - Syed Ahmad bin Syed Mahmud Shahabuddin, Menteri Besar Kedah ke-4

Hari dalam tahun